b'\n_START_ARTICLE_\nMauritz Wilhelm Nordenheim\n_START_PARAGRAPH_\nMauritz Vilhelm Nordenheim, sukunimi vuoteen 1833 Molander (21. kes\xc3\xa4kuuta 1807 Rantasalmi \xe2\x80\x93 30. hein\xc3\xa4kuuta 1872 Helsinki) ol suomalainen senaattori ja todellinen valtioneuvos._NEWLINE_Nordenheimin vanhemmat olivat Mikkelin l\xc3\xa4\xc3\xa4nin maaherra, majuri Abraham Joakim Molander, aateloituna vuodesta 1833 Nordenheim (k. 1847) ja Maria Wallenius. H\xc3\xa4n k\xc3\xa4vi Savonlinnan piirikoulua ja Porvoom lukiota p\xc3\xa4\xc3\xa4sten ylioppilaaksi Turussa 1824. Nordenheim opiskeli my\xc3\xb6s ven\xc3\xa4j\xc3\xa4n kielt\xc3\xa4 Moskovan yliopistossa 1826 ja h\xc3\xa4n suoritti tuomarintutkinnon 1828._NEWLINE_Nordenheim toim kenraalikuvern\xc3\xb6\xc3\xb6rinkansliassa vt. ven\xc3\xa4j\xc3\xa4n kielen k\xc3\xa4\xc3\xa4nt\xc3\xa4j\xc3\xa4n\xc3\xa4 vuodesta 1828 ja vakinaisena ven\xc3\xa4j\xc3\xa4n kielen k\xc3\xa4\xc3\xa4nt\xc3\xa4j\xc3\xa4n\xc3\xa4 vuodesta 1830 sek\xc3\xa4 sai kuvernementinkielenk\xc3\xa4\xc3\xa4nt\xc3\xa4j\xc3\xa4n arvonimen 1830. H\xc3\xa4nest\xc3\xa4 tuli kanslian toimitusp\xc3\xa4\xc3\xa4llik\xc3\xb6n apulainen 1831, kanslian 2. osaston toimitusp\xc3\xa4\xc3\xa4llikk\xc3\xb6 1835, 1. osaston toimitusp\xc3\xa4\xc3\xa4llikk\xc3\xb6 1841, kanslian vt. johtaja 1844 ja kanslian vakinainen johtaja 1846. Nordenheim oli Suomen senaatin talousosaston j\xc3\xa4senen\xc3\xa4 ja kansliatoimituskunnan p\xc3\xa4\xc3\xa4llikk\xc3\xb6n\xc3\xa4 1854\xe2\x80\x931869. Nordenheim sai kanslianeuvoksen arvon 1842, valtioneuvoksen arvon 1849 ja todellisen valtioneuvoksen arvon 1854._NEWLINE_Nordenheimin veli oli Viipurin hovioikeuden presidentti Cla\xc3\xabs Gabriel Nordenheim.'